যুগলকে পুড়িয়ে মারল দুষ্কৃতীরা! চাঞ্চল্য তামিলনাড়ুতে

ওয়েব ডেস্ক : পার্টনারের সঙ্গে লিভইনে থাকছিলেন এক ব্যক্তি। সেই কারণে তাঁদেরকে পুড়িয়ে মারার (death) অভিযোগ উঠল দুষ্কৃতীদের বিরুদ্ধে। এমনই শিউরে ওঠা ঘটনা ঘটে গেল তামিলনাড়ুর (Tamilnadu) তিরুভান্নামালাই জেলার চেঙ্গামে। ইতিমধ্যে ঘটনার তদন্ত শুরু করেছে পুলিশ (Police)।

পুলিশ সূত্রে খবর, মৃত ওই যুগলের নাম পি শক্তিভেল ও এস অমৃতাম। তাঁদের বয়স ৪০-এর কাছে। শক্তিভেল ছিলেন পেশায় কৃষক। স্ত্রী তামিলারাসির সঙ্গে বিবাহবিচ্ছেদ হয়েছিল তাঁর। তাঁদের দুই সন্তানও ছিল। কিন্তু তাঁরা বেঙ্গালুরুতে থাকতো মায়ের সঙ্গেই। অন্যদিকে অমৃতামেরও বিবাহ বিচ্ছেদ হয়েছিল। তাঁরও রয়েছে তিন সন্তান। তবে এর পরেই শক্তিভেল ও অমৃতাম প্রেমের সম্পর্কে জড়িয়ে পড়েন। তাঁরা একসঙ্গে থাকতেও শুরু করেছিলেন।

আরও খবর : যোগীরাজ্যে নাবালিকার উপর ভয়াবহ ঘটনা!

স্থানীয় সূত্রে খবর, গত বৃহস্পতিবার শক্তিভিলের সঙ্গে দেখা করতে এসেছিল তাঁর মেয়ে। পরে সে ফিরে যায়। কিন্তু সকাল বেলার সবার চোখ কপালে ওঠে। স্থানীয়রা দেখেন, শক্তিভিলের বাড়ি পুড়ে ছাই হয়ে গিয়েছে। সেখানেই শক্তিভেল ও অমৃতামের মৃত পোড়া দেহ পড়েছিল। মুহুর্তে এলাকায় চাঞ্চল্য ছড়ায়।

এর পরেই খবর দেওয়া হয় পুলিশে (Police)। এর পরেই ঘটনাস্থলে এসে মৃতদেহগুলি উদ্ধার করেন তদন্তকারীরা। সেগুলিকে ময়নাতদন্তে পাঠানো হয়। এই ঘটনা নিয়ে পুলিশের এক আধিকারিক বলেন, এই ঘটনায় অস্বাভাবিক মৃত্যুর মামলা দায়ের করা হয়েছে। গোটা ঘটনায় শুরু হয়েছে তদন্ত।